**Cum să vă pregătiți pentru interviu**

**Faceți-vă temele înainte!** Potrivit autorului american Andy Teach, una din cele mai mari nemulțumiri ale managerilor de resurse umane este aceea că foarte mulți candidați știu foarte puține despre companie. Pentru a evita o astfel de situație, este bine să căutați informații online despre firmă, înainte de a vă prezenta la interviu. Studiați site-ul companiei, misiunea acesteia, produsele și serviciile pe care le oferă, echipa. Accesați secțiunea „Relații publice” a site-ului și citiți câteva dintre cele mai recente comunicate de presă. În acest fel, în timpul interviului, veți putea vorbi despre ceea ce se întâmplă cu organizația la momentul respectiv.

**Pregătiți-vă să răspundeți la întrebările pe care vi le-ar putea pune interlocutorul**. Identificați experientele anterioare care vă pun in evidenta aptitudinile si calitatile si prezinta abilitatile dezvoltate. Includeți aceste experiente si rezultatele avute in raspunsurile pe care le dați. Gandiți-vă si la cateva întrebari pe care sa le adresați la sfârsitul interviului.

**Identificați care sunt cerințele și nevoile organizației.** Răspunsurile cele mai de successe concentrează pe nevoile angajatorului. Pregătiți-vă prin identificarea abilităților pe care angajatorul le caută. „Citiți cerințele posturilor disponibile în cadrul companiei respective, vizualizați materialele video pe care angajatorul le postează despre organizație și vizitați pagina de Facebook.”

**Puneți-vă singur întrebările care pot apărea în timpul interviului.** Înainte de fiecare interviu, întrebați-vă „De ce sunt potrivit pentru acest job?” Identificați ceea ce este unic sau special la dumneavoastră. Ce realizări aveți care vă diferențiază în raport cu colegii de breaslă? Ce probleme deosebite ați identificat și rezolvat?

**Exersați și planificați.** Rugați un prieten sau coleg să vă adreseze întrebările tipice care se pun în timpul unui interviu.Nu trebuie să memorați răspunsurile, dar este bine să aveți o strategie generală de a răspunde la întrebările frecvente. Pentru a vă pregăti, în acest sens, gândiți-vă la diverse istorioare de la locul de muncă care descriu realizările sau arată cum ați gestionat o situație dificilă. Dacă nu aveți asemenea povești la îndemână, e bine să vă rezervați câteva ore pentru a reflecta asupra acestora și a scrie două sau trei astfel de întâmplări.

**Reflectați asupra interviurilor anterioare la care ați participat**. Țineți un jurnal al interviurilor la care ați fost – specificați durata, impresiile despre managerul de resurse umane, întrebările care v-au fost adresate, răspunsurile dumneavoastră și înregistrați acele întrebări care v-au pus probleme sau la care v-ați fi dorit să răspundeți altfel.

**Fiți pozitiv!** Când vă pregătiți pentru un interviu, faceți în așa fel încât să răspundeți pozitiv la toate întrebările. Chiar dacă sunteți într-o situație dificilă, gândiți-vă la cum puteți vorbi pozitiv despre acea situație.

Niciodată nu faceți comentarii negative despre angajatorii anteriori, oricât de neplăcută ar fi fost situația prin care ați trecut din cauza lor.

**Fiți relaxat(ă)!** Puteți citi toate sfaturile sau cărțile care există despre interviul de angajare. Niciunul nu contează cu adevărat dacă nu sunteți voi în timpul interviului. Dacă vă simțiți confortabil si sunteți relaxat(ă), acest lucru vă influențează încrederea în dumneavoastră, aspect care va fi întotdeauna apreciat de angajtor.